SABUY 1 ปี ราคาพุ่ง 707%
ราคาหุ้น บมจ.สบาย เทคโนโลยี SABUY พุ่งขึ้นมาน่าสนใจอย่างยิ่งสบายฯ เข้าซื้อขายในตลาดหลักทรัพย์ฯ วันแรก คือ 11 พ.ย. 2563ราคาไอพีโอ 2.50 บาท
ราคาหุ้น บมจ.สบาย เทคโนโลยี SABUY พุ่งขึ้นมาน่าสนใจอย่างยิ่งสบายฯ เข้าซื้อขายในตลาดหลักทรัพย์ฯ วันแรก คือ 11 พ.ย. 2563ราคาไอพีโอ 2.50 บาท
24 พ.ย. 2564

ราคาหุ้น บมจ.สบาย เทคโนโลยี SABUY พุ่งขึ้นมาน่าสนใจอย่างยิ่ง
สบายฯ เข้าซื้อขายในตลาดหลักทรัพย์ฯ วันแรก คือ 11 พ.ย. 2563
ราคาไอพีโอ 2.50 บาท
วันแรกราคาเปิด 2.50 บาท เท่ากับ ไอพีโอ ก่อนจะขึ้นไปสูงสุดที่ระดับ 2.62 บาท และราคารูดลงมาอย่างรวดเร็ว
และมาปิดตลาดในวันนั้น 1.87 บาท หรือต่ำกว่าราคาไอพีโอ 25.2%
ช่วงก่อนเข้าตลาด มีข่าวลือเกี่ยวกับหุ้นสบายฯ เช่น นักลงทุนรายใหญ่ “ไขว้” กันอยู่ในหุ้นตัวนี้, จะมีการทุบ (ราคา) หุ้นในวันเข้าเทรด ฯลฯ
แต่เมื่อผ่านมา 1 ปีกับอีก 13 วัน
ราคาหุ้นสบายฯ ณ วานนี้ปิด 15.10 บาท หรือหากเทียบกับราคาปิดเมื่อวันแรกที่เข้าเทรด (1.87 บาท)
หุ้นสบายฯ ราคาขึ้นมาถึง 707%
นักลงทุนคนไหนที่ซื้อหุ้นสบายฯ เมื่อ 1 ปีก่อนไว้ 1 ล้านบาท ผ่านมา 1 ปี เงินจำนวนนั้นจะเพิ่มขึ้นเป็น 8 ล้านบาท
หรือหากซื้อไว้จำนวน 100 ล้านบาท มูลค่าเงินลงทุนเพิ่มขึ้นมาเป็น 800 ล้านบาท
“สบาย” สมกับลงทุนหุ้น สบายฯ ทันที
ไม่แน่ใจว่า มีนักลงทุนมากน้อยแค่ไหนที่ได้กำไรเพิ่มขึ้น 707%
มาดูผลประกอบการของ สบายฯ กัน
ปี 2562 มีรายได้รวม 1,279 ล้านบาท มีกำไรสุทธิ 57.99 ล้านบาท
ปี 2563 มีรายได้รวม 1,512 ล้านบาท มีกำไรสุทธิ 102.06 ล้านบาท
ปี 2564 (ม.ค.-ก.ย.) มีรายได้รวม 1,444 ล้านบาท มีกำไรสุทธิ 136.82 ล้านบาท
นักวิเคราะห์จาก บริษัทหลักทรัพย์ บัวหลวง จำกัด (มหาชน) คาดการณ์ว่า สบายฯ จะมีกำไรสุทธิในปีนี้ที่ระดับ 194 ล้านบาท เพิ่มขึ้นจากปีก่อนหน้า 90.19%
ปุจฉา…และแนวโน้มปี 2565 ล่ะ?
บทวิเคราะห์ของหลักทรัพย์บัวหลวงที่ออกมาล่าสุดเมื่อวานนี้ (24 พ.ย.)
คาดการณ์ว่า สบายฯ จะมีกำไรเพิ่มขึ้นอยู่ระหว่าง 564-694 ล้านบาท หรือเปลี่ยนแปลง –191% ถึง 258%
นั่นหมายถึง PER ปี 2565 จะลงมาอยู่ที่ 30-35 เท่า (ปัจจุบัน 105 เท่า) และอัตราส่วน PEG ต่ำเพียง 0.14-0.24 เท่า (เท่านั้น)
บัวหลวง ยังบอกว่า หากคาดการณ์แบบอนุรักษนิยม (หรืออีกนัยหนึ่งคือการคาดแบบต่ำสุด) กำไรของ สบายฯ น่าจะอยู่ที่ 466 ล้านบาท เพิ่มขึ้น 140%
ปัจจัยที่ทำให้คาดการณ์ผลประกอบการของสบายฯ เติบโตแบบจรวดมาจากการประกาศการเข้าซื้อหุ้น 50% ใน “แพลท ฟินเซิร์ฟ” (PFS) ซึ่งเป็นผู้ให้บริการตู้ ATM และ CDM จำนวน 10,000 เครื่องที่สาขา 7-Eleven
สัญญาของ PFS มีระยะเวลา 10 ปี ตู้ ATM อื่นจะถูกย้ายออก จากสาขาเหล่านี้
และบริการเคาน์เตอร์เซอร์วิสบางส่วนจะย้ายไปในตู้ CDM จึงมีมุมมองดีลนี้เป็นข้อตกลงแบบ win-win
นอกจากนั้น สบายฯ ประกาศร่วมทุนกับ FORTH (คู่แข่งหลักกลายเป็นพาร์ตเนอร์)
กิจการร่วมทุนจะใช้ช่องทางการขายและการตลาดของทั้งสองบริษัทเพื่อส่งเสริมธุรกิจของกันและกัน รวมถึง ความร่วมมือในกำรบริหารต้นทุนและการกำหนดราคา
ปัจจัยหนุนกำไรล่าสุด คือ ก้าวสู่ Fintech อย่างเต็มตัว
สบายฯ เปิดตัวธุรกิจสินเชื่อสำหรับผู้ใช้ในระบบ Ecosystem
ผลิตภัณฑ์ แรกคือ “เปลี่ยนตู้เป็นทุน”
หรือให้สินเชื่อสำหรับเจ้าของตู้เติมเงิน โดยใช้ เครื่องเติมเงินออนไลน์เป็นหลักประกัน
ขณะเดียวกัน สบายฯ จะสร้างรายได้จากการจำหน่ายผลิตภัณฑ์ประกันภัยด้วย
ราคาเป้าหมายที่ บล.บัวหลวงให้ไว้คือ 23.00 บาท และ แนะนำ “ซื้อ”